2011.gada 30.martā Rīkojums Nr. 137

Rīgā (prot. Nr.20 18.§)

## Par nekustamā īpašuma Lielajā ielā 56, Grobiņā, Grobiņas novadā, nodošanu Grobiņas novada pašvaldības īpašumā

## 1. Saskaņā ar Publiskas personas mantas atsavināšanas likuma 43.pantu un pārejas noteikumu 3.punktu atļaut Finanšu ministrijai nodot bez atlīdzības Grobiņas novada pašvaldības īpašumā valstij piekrītošo nekustamo īpašumu – būvi (būves kadastra apzīmējums 6409 006 0069 001) – Lielajā ielā 56, Grobiņā, Grobiņas novadā.

2. Grobiņas novada pašvaldībai saskaņā ar Publiskas personas mantas atsavināšanas likuma 42.panta pirmo daļu šā rīkojuma 1.punktā minēto nekustamo īpašumu:

2.1. izmantot pašvaldības funkciju nodrošināšanai – gādāt par savas administratīvās teritorijas labiekārtošanu un atbalstīt kultūras pieminekļu saglabāšanu;

2.2. bez atlīdzības nodot valstij, ja tas vairs netiek izmantots šā rīkojuma 2.1.apakšpunktā minēto funkciju nodrošināšanai.

Ministru prezidents V.Dombrovskis

Finanšu ministrs A.Vilks